Senior ANC-leier glo aangekla | Maroela Media
'n Klag wat verband hou met 'n misdryf van 'n seksuele aard is glo teen 'n senior ANC-leier aanhangig gemaak.
Die polisie in Noordwes het bevestig dat 'n saak aanhangig gemaak is. "'n Saak is geopen en dit word ondersoek. Niemand is nog in hegtenis geneem nie," het kol. Sabata Mokgwabone, woordvoerder van die polisie, aan Maroela Media gesê.
Mokgwabone wou egter nie die aard van die saak bevestig of waar in Noordwes dit geopen is nie. Daar word intussen berig dis 'n saak van seksuele teistering en dat dit teen 'n senior ANC-leier van die Wes-Kaap is.
Yonela Diko, woordvoerder van die ANC in die Wes-Kaap, het gesê hy kan nie die bewerings bevestig nie. "Ons het nog nie amptelik verneem van 'n saak wat geopen is nie. Ons het wel die bespiegelinge gehoor en sal dit tydens ons volgende vergadering bespreek waarna ons sal reageer."
Die beskuldigde se naam mag nie bekendgemaak word voor hy of sy in die hof gepleit het nie.
ANC Noordwes Wes-Kaap
Amptenaar geskors oor Facebook-uitlating
MP · 3 jaar gelede
En Carien du Plessis se woorde was nog nie eers koud nie…..
Die ou se naam is al bekend. Ek kan maar net hehehehe…….
didi · 3 jaar gelede
Hopelik hou die saak hom besig en die Weskaap boere sal in vrede kan boer die seisoen .
Hieroor mag die wittes se monde beslis nie gesnoer word nie. Die wat dit reeds weet, verkondig dit van die dakke af.